Šilalės rajono savivaldybės iždo

 Buhalterinės apskaitos vadovo

 6 priedas

### **FINANSINĖS IR INVESTICINĖS VEIKLOS PAJAMŲ IR SĄNAUDŲ APSKAITOS savivaldYBės IŽDe TVARKOS APRAŠAS**

I SKYRIUS

FINANSINĖS IR INVESTICINĖS VEIKLOS PAJAMŲ IR SĄNAUDŲ PRIPAŽINIMAS

1. Finansinės ir investicinės veiklos pajamos pripažįstamos tada, kai tenkinamos 10-ajame VSAFAS „Kitos pajamos“ nustatytos sąlygos. Finansinės ir investicinės veiklos sąnaudos registruojamos tuo ataskaitiniu laikotarpiu, kuriuo jos buvo padarytos, remiantis 11-uoju VSAFAS „Sąnaudos“.
2. Valiutų kursų skirtumas pripažįstamas finansinės ir investicinės veiklos pajamomis arba sąnaudomis, remiantis 21-uoju VSAFAS „Sandoriai užsienio valiuta“.
3. Finansinės ir investicinės veiklos pajamos registruojamos Iždosąskaitų plano 76-os grupėssąskaitose, o sąnaudos – 89-os grupės sąskaitose.

II SKYRIUS

FINANSINĖS IR INVESTICINĖS VEIKLOS PAJAMŲ IR SĄNAUDŲ GRUPAVIMAS

1. Finansinės ir investicinės veiklos pajamas sudaro:
	1. palūkanų pajamos;
	2. baudų ir delspinigių pajamos;
	3. pajamos dėl teigiamos valiutos kurso pasikeitimo įtakos;
	4. dividendai;
	5. kitos finansinės ir investicinės veiklos pajamos.
2. Finansinės ir investicinės veiklos sąnaudas sudaro:
	1. palūkanų sąnaudos;
	2. baudų ir delspinigių sąnaudos;
	3. sąnaudos dėl neigiamos valiutos kurso pasikeitimo įtakos;
	4. kitos finansinės ir investicinės veiklos sąnaudos.
3. Finansinės ir investicinės veiklos palūkanų pajamos grupuojamos:
	1. pagal palūkanų pajamų šaltinį:
		1. iš finansinio turto:
			1. palūkanų pajamos iš bankuose laikomų lėšų;
			2. palūkanų pajamos iš turimų skolos vertybinių popierių;
		2. sąlyginės palūkanų pajamos (susijusios su ilgalaikio finansinio turto ir ilgalaikių finansinių įsipareigojimų amortizacija).
	2. pagal valiutą;
	3. pagal skolininką;
4. Finansinės ir investicinės veiklos palūkanų sąnaudos grupuojamos:
	1. pagal palūkanų sąnaudų atsiradimo pagrindą:
		1. paskolų palūkanų sąnaudos;
		2. sąlyginės palūkanų sąnaudos (susijusios su ilgalaikių įsipareigojimų ir atidėjinių amortizacija);
	2. pagal palūkanų gavėjo valstybę:
		1. vidaus palūkanų;
		2. užsienio palūkanų.
	3. pagal valiutą;
	4. pagal skolintoją;
	5. pagal paskolos arba vertybinių popierių terminą.

III SKYRIUS

PALŪKANŲ PAJAMŲ IR SĄNAUDŲ REGISTRAVIMAS

1. Palūkanų pajamos iš likučių banko sąskaitose ir banke laikomų indėlių pripažįstamos pagal banko išrašą jo data, bet ne rečiau kaip kiekvieną kartą sudarant finansines ataskaitas. Palūkanų pajamos ketvirčio pabaigoje turi būti sukaupiamos, jeigu palūkanų mokėtojui prievolė sumokėti dalį arba visas einamojo ketvirčio palūkanas atsiras tik kitą ketvirtį:

D 2411211 Pinigai Lietuvos bankų sąskaitose eurais (biudžeto lėšos)

K 7611001 Apskaičiuotos palūkanos

1. Palūkanų pajamos iš vertybinių popierių pripažįstamos pagal jų įsigijimo metu nustatytas sąlygas, bet ne rečiau kaip kiekvieną kartą sudarant finansines ataskaitas. Palūkanų pajamos ketvirčio pabaigoje sukaupiamos, jeigu palūkanų mokėtojui prievolė sumokėti dalį arba visas einamojo ketvirčio palūkanas atsiras tik kitą ketvirtį.
2. Palūkanų sąnaudos registruojamos pagal jų pagrindimodokumentus, bet ne rečiau kaip kiekvieną kartą sudarant finansines ataskaitas:

D 8911001 Vidaus palūkanų sąnaudos

K 6953111 Mokėtinos vidaus palūkanos

1. Ilgalaikiai finansiniai įsipareigojimai pirminio pripažinimo metu registruojami įsigijimo savikaina. Ketvirčio pabaigoje ilgalaikis finansinis turtas ir ilgalaikiai įsipareigojimai yra perskaičiuojami amortizuota savikaina (įvertinti amortizuota savikaina naudojama formulė nurodyta 17-ajame VSAFAS „Finansinis turtas ir finansiniai įsipareigojimai“).
2. Įsigijimo savikainos ir amortizuotos įsipareigojimo savikainos skirtumas pripažįstamas ataskaitinio laikotarpio finansinės ir investicinės veiklos sąnaudomis arba pajamomis. Kiekvieną kitą ketvirtį pripažįstamos sąlyginės palūkanų pajamos (ilgalaikės gautinos sumos atveju) arba sąnaudos (ilgalaikio įsipareigojimo atveju).

IV SKYRIUS

BAUDŲ IR DELSPINIGIŲ PAJAMŲ REGISTRAVIMAS

1. Baudų, delspinigių ir kitų netesybų pajamos registruojamos pagal baudų, delspinigių apskaičiavimo raštą, pažymą ar kitą baudų, delspinigių ir kitų netesybų pajamų pagrindimo dokumentą:

D 227XXXX Gautinos sumos už konfiskuotą turtą, baudos ir netesybos

K 762XXXX Baudų ir delspinigių pajamos

**V SKYRIUS**

**BAUDŲ IR DELSPINIGIŲ SĄNAUDŲ REGISTRAVIMAS**

 15. Iždo apskaitoje baudų ir delspinigių sąnaudos registruojamos tos dienos data, kurią atsiranda prievolė sumokėti šias sumas. Baudų ir delspinigių sąnaudos registruojamos pagal baudų ir delspinigių apskaičiavimo pažymą:

 D 8920001 Baudų ir delspinigių sąnaudos

 K 695XXXX Kiti trumpalaikiai įsipareigojimai

sumokėjus baudas ir delspinigius registruojama:

 D 695XXXX Kiti trumpalaikiai įsipareigojimai

 K 2411211 Pinigai Lietuvos bankų sąskaitose eurais (biudžeto lėšos)

VI SKYRIUS

DIVIDENDŲ REGISTRAVIMAS

1. Dividendai, kuriuos išmoka įmonės, kurių akcijų turi Savivaldybės asignavimų valdytojai, yra laikomi Iždo pajamomis.
2. Paskelbus akcininkų sprendimą mokėti dividendus, Iždo apskaitoje registruojamos dividendų pajamos ir registruojami gautini dividendai:

D 2295001 Gautini dividendai

K 7650001 Apskaičiuoti dividendai

Gavus dividendus į sąskaitą registruojama:

 D 2411211 Pinigai Lietuvos bankų sąskaitose eurais (biudžeto lėšos)

 K 2295001 Gautini dividendai

VII SKYRIUS

VALIUTOS KURSO PASIKEITIMO ĮTAKOS PAJAMŲ IR SĄNAUDŲ REGISTRAVIMAS

1. Finansinės ir investicinės veiklos valiutų kursų pasikeitimo įtaka yra registruojama, kai finansinių ataskaitų rinkinių sudarymo dienos kursu yra perskaičiuojami sąskaitų (banko sąskaitų, gautinų sumų, mokėtinų sumų, kt.) likučiai užsienio valiutomis. Registruojant valiutų kursų pasikeitimo įtaką reikia vadovautis 21-ojo VSAFAS „Sandoriai užsienio valiuta“ nuostatomis.
2. Jei apskaičiavus valiutų kursų pasikeitimo įtaką gaunamas teigiamas rezultatas, tuomet registruojama pajamos dėl teigiamos valiutų kursų pasikeitimo įtakos, jeigu gaunamas neigiamas rezultatas – sąnaudos dėl neigiamos valiutų kursų pasikeitimo įtakos:

D 2411211 Pinigai Lietuvos bankų sąskaitose eurais (biudžeto lėšos)

K 7630001 Pajamos iš teigiamos valiutų kurso pasikeitimo įtakos

arba:

 D 8930001 Sąnaudos dėl neigiamos valiutos kurso pasikeitimo įtakos

 K 2411211 Pinigai Lietuvos bankų sąskaitose eurais (biudžeto lėšos)

1. Veiklos rezultatų ataskaitoje rodomas bendras valiutų kurso pasikeitimo rezultatas, t. y. teigiamos ir neigiamos valiutos kurso pasikeitimo įtakos skirtumas.
2. Valiutos kurso ir valiutos keitimo kurso skirtumas, susidaręs keičiant (perkant ar parduodant valiutą), laikomas banko paslauga ir apskaitoje registruojamas kaip pagrindinės veiklos kitos pajamos arba sąnaudos:

D 2411215 Pinigai Lietuvos bankų sąskaitose eurais

K 2411211 Pinigai Lietuvos bankų sąskaitose eurais (biudžeto lėšos)

arba:

 D 8713201 Pagrindinės veiklos kitos sąnaudos

 K 2411211 Pinigai Lietuvos bankų sąskaitose eurais (biudžeto lėšos)

VIII SKYRIUS

FINANSINĖS IR INVESTICINĖS VEIKLOS SĄSKAITŲ UŽDARYMAS PASIBAIGUS FINANSINIAMS METAMS

1. Užregistravus visas finansinių metų operacijas, visos finansinės ir investicinės veiklos pajamų ir sąnaudų sąskaitos uždaromos. Visų finansinės ir investicinės veiklos pajamų ir sąnaudų sąskaitų paskutinės finansinių metų dienos likučiai perkeliami į 31sąskaitąpagal paskutinės finansinių metų dienos duomenis:

 21.1.uždarant finansinės ir investicinės veiklos 76XXXXX pajamų sąskaitas, daromi šie įrašai:

 D 7670001 Apskaičiuotos finansinės ir investicinės veiklos pajamos

 K 3100001 Sukauptas einamųjų metų perviršis ar deficitas

 21.2. uždarant finansinės ir investicinės veiklos 89XXXXX sąnaudų sąskaitas, daromi įrašai:

 D 3100001 Sukauptas einamųjų metų perviršis ar deficitas

 K 8960001 Finansinės ir investicinės veiklos kitos sąnaudos

 21.3. uždarant pagrindinės veiklos kitų sąnaudų sąskaitą 8713201 daromi šie įrašai:

 D 3100001 Sukauptas einamųjų metų perviršis ir deficitas

 K 8713201 Pagrindinės veiklos kitos sąnaudos